To humne Facebook pe logon se do prashn puche the
Pehla, aasman neela kyun hota hai
Aur doorsa, hum ubaasi kyun lete hain?
Zyadatar logon ne phle ko vote kiya
Aur isi liye, aaj, humne unki baat maan li
Aaj ka humara sawaal, unn sawaalon ki list mein se ek hai
jisko zyadatar bacche pucha karte hain
aur jiska badon ke paas koi jawaab nahi hota
Lekin aapne bhi, ghaas pe lete lete, aasman ke rang ko dekhkar
ye sawaal zarur kiya hoga
Agar haan, to aaj bahut maza aane vala hai
kyunki aaj ka prashn yahi hai
Aasman neela kyun dikhta hai?
Bhai gulabi, peela aur hara bhi to ho sakta tha.
Humein aasman neela 3 cheezo ki vajeh se dikhta hai
Sooraj ki roshni, humari hawa aur hamari aankein
Sooraj se aane vaali ye safed light jo humein dikhti hai
usse Visible Light kehte hain.
Aisa nahi hai ki sooraj se sirf ye safed roshni hi nikalti hai.
Balki sooraj se alag lag tareh ki kirne bhi nikalti hain jisse humari aanken dekh hi nhi sakti
jaise UV rays.
Ye safed roshni jisse hum dekh sakte hain, alag alag rangon se milkar banti hai
aur inn rangon ko saat alag alag rangon mein baanta gaya hai
Bachpan mein humne inn saat rangon ke baare mein padha tha
aur agar nhi bhi padha to aapne saat rangon vaala indradanush to dekha hi hoga
jo sooraj ki iss safed light se hi banta hai
Aur agar aap iss safed light ko, ek special glass, jisse prism khte hain
ke dwara dekhenge to aapko ye saat rang dekhne ko mil jaaenge
To sooraj se aane vaali iss safed light ko to humne jaan liya
Lekin ab humein apni hawa ko bhi samajhna hoga
Humari hawa mein tarah tarah ki gases maujood hoti hain
jinmein oxygen aur nitrogen ki maatra sabse adhik paayi jaati hai
